Optoelektroniikan tutkimuskeskus

Optoelektroniikan Tutkimuskeskus (ORC) on Tampereen yliopiston (vuoteen 2018 Tampereen teknillisen yliopiston) erillislaitos, jonka perusti professori Markus Pessa vuonna 2000. Se on Suomen johtava nanofotoniikan ja optoelektroniikan tutkimuskeskus.

ORC:llä työskentelee noin 70 henkilöä ja neljä tutkimusryhmää, joiden tutkimusalueita ovat puolijohdeteknologia, ultranopea ja tehokas optiikka, pintatiede ja nanofotoniikka. Tutkimusprojektit tuottavat vuosittain yli 150 tieteellistä julkaisua ja niiden tuloksena on syntynyt myös useita yrityksiä. Laitoksen budjetti on noin kuusi miljoonaa euroa vuodessa.

Laitoksen johtajana toimii Pekka Savolainen.

Lähteet

Optoelektroniikka
Tampereen teknillinen yliopisto
Tampereen yliopisto